ระหว่างอยู่ที่พัทยาก็ใช้ wongnai search หาร้าน ว่าจะทานข้าวเที่ยงร้านไหนดี ตอนแรกจะไปร้าน "ครัวหน้าบาน" เพราะอยากทานอาหารไทยๆ แต่ไปถึงแล้วร้านปิดซะงั้น เลยลองหาร้านใกล้ๆกัน ก็มาเจอร้าน We Coffee นี่แหล่ะ ที่ rating น่าสนใจมาก ดูรูปแล้วก็ มีอาหารซะด้วย เลยขับรถตรงดิ่งไปเลย 

ร้านนี้อยู่เยื้องๆกับ Big C เลยมายากล Tuxedo มานิดเดียว ที่จอดสามารถจอดได้หน้าร้าน แต่มีที่จอดน้อยอยู่ อาจจะต้องขับเลยเข้าไปในซอยเพื่อหาที่จอดก่อน 

ร้านมีทั้ง zone outdoor & indoor แต่ ณ ตอนนั้นร้อนมาก เลยขอนั่ง Indoor แบบไม่ต้องคิดมาก เมนูร้านนี้มีทั้งไทย และ American ตัดสินใจยากมากกก แต่สุดท้ายก็สั่งแบบเบสิคๆไปนี่แหล่ะ 

1. ข้าวราดกะเพราไก่-ไข่ดาว : อร่อยกลมกล่อม ไม่จี๊ดมาก โดยรวมได้มาตรฐานดี 
2. ข้าวคลุกน้ำพริกกะปิ-ปลาทู : จานนี้อร่อยเลยนะ น้ำพริกกะปิก็อร่อย ตัวข้าวรสชาติไม่จัดมาก อ่อนๆหน่อย แต่ทานกับปลาทูและน้ำพริกแล้วกำลังโอเคเลย
3. ไข่เจียวหมูสับ : เมนูเบสิค ที่ขาดไม่ได้ ถ้าอยากฟิน ^^
4. ต้มยำกุ้ง-ปลาหมึกน้ำข้น : รสชาติกลมกล่อม อร่อยๆ กุ้งกับปลาหมึกสดดีมาก 
5. คลับแซนวิช : สั่งอาหารไทยมาหลายเมนู แต่เกิดอยากกินเมนูนี้ด้วย เลยสั่งมาแจม แซนวิชรสชาติมาตรฐาน แต่ฟรายส์ทอดมาได้ดีเลยนะ ชอบฟรายส์อ่ะจานนี้ XD
6. วาฟเฟิล+ไอศกรีม : ของคาวหมดไป ก็ต้องขอลองของหวานบ้างนะ ไอศกรีมสั่งเป็นรสมะพร้าว กับ Almond Caramel จานนี้อร่อยเลยนะ เนื้อวาฟเฟิลอร่อย ไอศกรีมอร่อย ชอบเลย

โดยรวมต้องบอกว่าทั้งอาหารและของหวานของร้านนี้จัดอยู่ในระดับที่อร่อยใช้ได้เลย การบริการทำได้ดี พนักงานเอาใจใส่ดูแลดี จริงๆตอนแรกเราสั่งต้มยำกุ้งล้วนไป แต่กลับได้มาเป็นกุ้ง+ปลาหมึก แต่เราก็ไม่ได้ท้วงอะไรไป แต่พอพนักงานเก็บจานเตรียมเสิร์ฟของหวานไป เค้าก็เดินมาบอกว่าขอโทษขอโพยว่าขอโทษนะคะที่ทำผิด ลูกค้าสั่งกุ้งล้วนแต่ทางเราใส่ปลาหมึกลงไปด้วย เดี๋ยวจะขอชดเชยโดยไม่คิดค่าไอศกรีมลูกนึงนะคะ! คือเราไม่ได้ติดใจอะไร และงงด้วยว่าเค้ารู้ได้ยังไง ว่าทำผิด เราก็ไม่ได้ท้วงอะไร งง?! แต่ก็รู้สึกประทับใจนะที่เค้าเอาใจใส่ลูกค้าดีมากๆ 

หมดนี่ราคารวมแล้วประมาณพันบาท เราว่าโอเคนะ ราคาอาจจะดูสูงนิด แต่รสชาติดี นั่งได้ชิลๆ บริการดี ไว้ครั้งหน้าจะกลับมาใหม่ แบบว่าชอบร้านบริการดี ^^